Document ID: 31990D0352

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 29ης Ιουνίου 1990
για την τροποποίηση της απόφασης 89/45/ΕΟΚ για την καθιέρωση κοινοτικού συστήματος γρήγορης ανταλλαγής πληροφοριών όσον αφορά τους κινδύνους που απορρέουν από τη χρήση καταναλωτικών προϊόντων
(90/352/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι με την απόφαση 89/45/ΕΟΚ του Συμβουλίου (3), δημιουργήθηκε έως τις 30 Ιουνίου 1990, σύστημα γρήγορης ανταλλαγής πληροφοριών σχετικά με τους κινδύνους που προκύπτουν από τη χρήση καταναλωτικών προϊόντων·
ότι είναι αναγκαίο να παραταθεί και να τροποποιηθεί ανάλογα η απόφαση 89/45/ΕΟΚ·
ότι, με την επιφύλαξη άλλων προτάσεων της Επιτροπής ειδικά στον τομέα της ασφάλειας των καταναλωτών, και με βάση την πείρα που έχει αποκτηθεί, το εν λόγω κοινοτικό σύστημα θα πρέπει να καθιερωθεί το χρονικό διάστημα το οποίο θα λήγει την ημερομηνία θέσεως σε εφαρμογή της οδηγίας για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη γενική ασφάλεια των προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 8 της απόφασης 89/45/ΕΟΚ αντικαθίσταται από το ακόλουθο κείμενο:
«Η παρούσα απόφαση παραμένει σε ισχύ μέχρι την ημερομηνία κατά την οποία τα κράτη μέλη θα πρέπει να συμμορφωθούν προς την οδηγία σχετικά με την προσέγγιση των νομοθετικών, κανονιστικών και διοικητικών διατάξεων των κρατών μελών για τη γενική ασφάλεια των προϊόντων.
Η Επιτροπή υποβάλλει τουλάχιστον ανά διετία έκθεση σχετικά με τη λειτουργία του συστήματος.»
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 29 Ιουνίου 1990.

Labels: 12
3
15